《杨南仲寓湖》
宋代·陈元晋

纷纷市道交，翻覆云雨手。
不如清风明月请，情分却於人耐久。
清君不受尘土污，湖上结茅谁与处。
坐中只着风月我，有客敲门卿且去。
凉生几席影沉杯，困眠醉舞相追陪。
此时一笑真莫逆，中边洞彻无织埃。
须知个里非久计，时来携手云里去。
蓬莱山顶广寒宫，放出清光满天地。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。